திருகோணமலை மாவட்டம்
{{இலங்கை மாவட்ட தகவல் சட்டம்
 |சுருக்கமான_பெயர்=திருகோணமலை
 |உத்தியோகபூர்வ_பெயர் =திருகோணமலைத் தேர்தல் மாவட்டம்
 |பெயர் =திருகோணமலை மாவட்டம்
 |வளைத்தளம்=
 |குறிப்பு=
 }}
 '''திருகோணமலை மாவட்டம்''' (''Trincomalee district'') [[இலங்கை]]யின் 25 மாவட்டங்களில் ஒன்றாகும். இது [[கிழக்கு மாகாணம், இலங்கை|கிழக்கு மாகாணத்தில்]] அமைந்துள்ளது. [[திருகோணமலை]] நகரம் இதன் தலைநகரமாகும். [[திருகோணமலை தேர்தல் மாவட்டம்]] 3 நாடாளுமன்றத் [[தேர்தல் தொகுதி|தொகுதி]]களைக் கொண்டுள்ளது. இது 230 கிராமசேவகர் பிரிவுகளையும் 10 பிரதேச செயலர் பிரிவுகளையும் கொண்டுள்ளது. இலங்கையில் [[இலங்கையின் விகிதாசாரப் பிரதிநிதித்துவத் தேர்தல் முறை|விகிதாசாரத் தேர்தல் முறை]] அறிமுகப்படுத்தப்பட முன் இம் மாவட்டத்தின் [[திருகோணமலை தேர்தல் தொகுதி|திருகோணமலை]], [[மூதூர் தேர்தல் தொகுதி|மூதூர்]], [[சேருவிலை]] ஆகிய தேர்தல் தொகுதிகளிலிருந்து நான்கு உறுப்பினர்கள் இலங்கை நாடாளுமன்றத்துக்குத் தெரிவாகினர். இவற்றுள் திருகோணமலையும், சேருவிலையும் தலா ஒவ்வொரு உறுப்பினரைத் தெரிவு செய்யும் ஒற்றை உறுப்பினர் தொகுதிகளாகவும் மூதூர் இரண்டு உறுப்பினர்களைத் தெரிவு செய்யும் [[இரட்டை உறுப்பினர் தொகுதி]]யாகவும் இருந்தது.&lt;ref name=area&gt;{{cite web|title=Area of Sri Lanka by province and district|url=http://www.statistics.gov.lk/Abstract2011/CHAP1/AB1-1.pdf|work=Statistical Abstract 2011|publisher=Department of Census &amp; Statistics, Sri Lanka|url-status=dead|archive-url=https://web.archive.org/web/20121113190301/http://www.statistics.gov.lk/Abstract2011/CHAP1/AB1-1.pdf|archive-date=2012-11-13}}&lt;/ref&gt;&lt;ref name=&quot;reluctant&quot;&gt;{{cite journal |last1= E Greig|first1=Doreen|year=1987 |title=The reluctant colonists: Netherlanders abroad in the 17th and 18th centuries |location= U.S.A. |publisher=Assen, The Netherlands; Wolfeboro, N.H., U.S.A. |oclc=14069213|pages=227  }}&lt;/ref&gt;&lt;ref name=&quot;CSHindu&quot;&gt;{{cite book|last1=Sivaratnam |first1=C|year=1964 |title=An outline of the cultural history and principles of Hinduism |publisher= Stangard Printers|location=Colombo|edition=1|oclc=12240260|quote=Koneswaram temple. Tiru-Kona-malai, sacred mountain of Kona or Koneser, Iswara or Siva. The date of building the original temple is given as 1580, BCE. according to a Tamil poem by Kavi Raja Virothayan translated into English in 1831 by Simon Cassie Chitty... }}&lt;/ref&gt;
 
 திருகோணமலை மாவட்டத்தின் பரப்பளவு 2727 சதுர கிலோமீட்டர்கள் ஆகும். இது நாட்டின் மொத்தப் பரப்பளவின் 4.16% ஆகும்.
 
 ==அமைவிடம்==
 திருகோணமலை மாவட்டம் இலங்கைத் தீவின் கிழக்குக் கரையோரத்தில் அமைந்துள்ளது. இம் மாவட்டத்தின் வடக்கில் [[முல்லைத்தீவு]] மாவட்டமும், மேற்கில் அனுராதபுர மாவட்டமும், தெற்கில் [[பொலநுறுவை மாவட்டம்|பொலநறுவை]], [[மட்டக்களப்பு மாவட்டம்|மட்டக்களப்பு]] ஆகிய மாவட்டங்களும், கிழக்கில் கடலும் உள்ளன. புகழ் பெற்ற இயற்கைத் துறைமுகமாகிய திருகோணமலைத் துறைமுகம் இம் மாவட்டத்திலேயே உள்ளது.
 
 ==மக்கள்தொகை==
 
 கடைசியாக முறையான [[மக்கள்தொகைக் கணக்கெடுப்பு]] நடத்தப்பட்ட 1981 ஆம் ஆண்டுக்கான கணக்கெடுப்பின்படி இம்மாவட்டத்தின் மொத்த [[மக்கள்தொகை]] 255,948 ஆகும். இலங்கையில் நடைபெற்ற 2001 ஆண்டுக்கான கணக்கெடுப்பு வடக்குக் கிழக்கு மாகாணங்களில் முழுமையாக இடம்பெறவில்லை. எனினும் இவ்வாண்டில் இம் மாவட்டத்தின் மக்கள்தொகை 340,158 என மதிப்பிடப்பட்டுள்ளது. இது நாட்டின் மொத்த மக்கள்தொகையின் 1.81% ஆகும்.
 
 திருகோணமலை மாவட்டம் இலங்கையில் மிகக் குறைந்த [[மக்களடர்த்தி]] கொண்ட மாவட்டங்களுள் ஒன்று. 2001 ஆம் ஆண்டு மதிப்பீடுகளின் படி இம் மாவட்டத்தின் மக்களடர்த்தி ஒரு சதுர கிலோமீட்டருக்கு 138 ஆகும். இலங்கையின் [[சராசரி]] மக்களடர்த்தியான 300 என்ற அளவின் பாதியிலும் இது குறைவே.
 
 இம் மாவட்டத்தின் இன அடிப்படையிலான மக்கள்தொகைக் கணக்கீடுகள் இங்கே 93,132 [[தமிழர்|தமிழரும்]], 85,503 [[சிங்களவர்|சிங்களவரும்]], 75,039 [[சோனகர்|சோனகரும்]] இருந்ததாகக் காட்டுகின்றன. இதன்படி இம் மாவட்டத்தில் வாழும் இவ்வினங்களில் நூற்றுவீத ([[விழுக்காடு]]) அளவுகள் முறையே 36.39%, 33.41%, 29.32% ஆகக் காணப்படுகின்றன. 
 
 ==பிரதேச செயலாளர் பிரிவுகள்==
 * [[கோமரங்கடவல பிரதேச செயலாளர் பிரிவு|கோமரங்கடவல]]
 * [[கந்தளாய் பிரதேச செயலாளர் பிரிவு|கந்தளாய்]]
 * [[கிண்ணியா பிரதேச செயலாளர் பிரிவு|கிண்ணியா]]
 * [[குச்சவெளி பிரதேச செயலாளர் பிரிவு|குச்சவெளி]]
 * [[மொரவெவ பிரதேச செயலாளர் பிரிவு|மொரவெவ]]
 * [[மூதூர் பிரதேச செயலாளர் பிரிவு|மூதூர்]]
 * [[பதவிசிறிபுர பிரதேச செயலாளர் பிரிவு|பதவிசிறிபுர]]
 * [[சேருவிலை பிரதேச செயலாளர் பிரிவு|சேருவிலை]]
 * [[தம்பலகாமம் பிரதேச செயலாளர் பிரிவு|தம்பலகாமம்]]
 * [[திருகோணமலை பட்டினமும் சூழலும் பிரதேச செயலாளர் பிரிவு|திருகோணமலை நகரமும் சூழலும் பிரதேச செயலாளர் பிரிவு|நகரமும் சூழலும்]]
 * [[வெருகல் - ஈச்சிலம்பத்தை பிரதேச செயலாளர் பிரிவு|வெருகல் - ஈச்சிலம்பத்தை]]
 
 {{இலங்கையின் உள்ளூராட்சி}}
 
 ==மேற்கோள்கள்==
 {{reflist}}
 
 [[பகுப்பு:திருகோணமலை மாவட்டம்| ]]